BBC Hausa - News - Sojojin Mali sun je kamun kafa a Najeriya
Sojojin Mali sun je kamun kafa a Najeriya
An sabunta: 3 ga Aprilu, 2012 - An wallafa a 20:35 GMT
Gwamnatin mulkin Sojan Mali sun tura wata tawaga ta mutane uku don tattaunawa da ministan harkokin kasashen wajen Najeriya, Olugbenga Ashiru.
Jagoran tawagar Kanal Blonkero Samake wanda yayi jawabi da harshen Faransanci kafin su shiga taro na sirri, ya ce zun je su yiwa hukumomin Najeriya bayani ne game da halin da ake ciki a Mali.
Kungiyar kawancen tattalin arzikin kasashen Afrika ta yamma ECOWAS ta sanya takunkumin tattalin arziki akan kasar ta Mali, bayan juyin mulkin da sojojin suka yi kusan kwanaki goma da suka gabata.
A waje daya kuma a Najeriyar yau wata gammayar kungiyoyin fararen hula na kasashen yammacin Afrika suka yi wata zanga zangar nuna rashin amincewa da juyin mulki soja a ofishin jakadancin kasar Mali dake birnin Abuja .
Masu zanga zangar sun yi kira ga gwamnatin soja Mali akan su mika mulki ga farar hula ba tare da bata lokaci ba.
Shugabannin sojin Mali sun nemi taimako30 Maris, 2012
Mali: 'ba zamu dawwama akan mulki ba' 31 Maris, 2012, Juyin Mulki
ECOWAS ta bawa gwamnatin Sojin Mali wa'adi30 Maris, 2012, ECOWAS / CEDEAO
Juyin Mulki,
Karin bayani daga Juyin Mulki Zargin yunkurin juyin mulki a Venezuela
25 Maris, 2014
Za a yiwa Shugaba Chavez aikin tiyata a Cuba
Ansaruddin ta umarci Abzinawa 'yan tawaye su bar Timbuktu